Philip Pullman

Philip Pullman (født 19. oktober 1946) er en britisk forfatter av barne- og ungdomslitteratur. Han har blant annet skrevet den bestselgende trilogien Den mørke materien, der første del filmatiseres av New Line Cinema med en planlagt lansering i 2007. Philip Pullman regner seg selv for å være ateist, og han er blitt anklaget for å formidle negative holdninger til religion og kristendom gjennom Den mørke materien.

Liv og arbeid 
Forfatteren ble født i Norwich i England, skjønt han tilbrakte betydelig deler av oppveksten i Zimbabwe, Australia og Wales. Han studerte senere engelsk ved Exeter College i Oxford, og i en alder av 25 fant han veien til en lærerstilling i barneskolen. Philip Pullman skrev bøker ved siden av læreryrket, og han har gitt ut bøker med ujevne mellomrom siden 1972. Nevneverdige verk er Grev Karlstein (1982) og Sally Lockhart-serien. Han største gjennomslag kom likevel i 1995, da Scholastic publiserte Det gylne kompasset, første del i Den mørke materien-trilogien. Oppfølgerne Den skarpeste kniven (1997) og En kikkert av rav (2000) ble også store suksesser, og de tre bøkene er per i dag oversatt til 37 forskjellige språk. Torstein Bugge Høverstads norske oversettelser har bidratt til norsk interesse for verket, selv om majoriteten av Pullmans lesere likevel er britiske. Dette er ventet at blir forandret etter at New Line Cinema lanserte Det gylne kompasset som film i desember 2007.

Philip Pullman har vært en aktiv debattant i flere hete diskusjonstemaer den siste tiden, noen hvor hans egne bøker av og til har vært selve utgangspunktet. Den mørke materien har, som Harry Potter-bøkene, fått hard kritikk fra kristne fundamentalistiske grupper. Noen omtaler trilogien som «blasfemisk» og som et «angrep på kristendommen». Pullman selv avviser dette, og sier at det ikke er kristendommen i seg selv som får gjennomgå i bøkene hans, men snarere teokrati og undertrykkende religion. Folk har tanker om at Pullman er i mot organisert religion, men noen tror annerledes. Her har forfatteren fått støtte fra erkebiskopen av Canterbury, som har gått så langt som å foreslå at Den mørke materien blir en del av religionsundervisningen i skolen.

Pullman har vunnet flere priser for sin litteratur. Trilogiens siste del ble tildelt Whitbread Book of the Year-prisen i januar 2002, som første barnebok noen sinne. I 2005 ble han dessuten belønnet med Astrid Lindgren-prisen. I 2018 ble han utnevnt til Knight Bachelor.  Han ble med det opphøyd i ridderstanden og fikk rett til å føre tiltaleformen sir foran sitt navn.

Bibliografi

Titler som foreligger på norsk 
 Sally Lockhart-serien
 Rubinen i røyken (1985, originaltittel The Ruby in the Smoke, utgitt på norsk som Blodrød rubin i 1988; gjenutgitt i 2006 med tittelen Rubinen i røyken)
 Iskaldt spill (1986, originaltittel The Shadow in the North, utgitt på norsk i 1989)
 Grev Karlstein (1982, originaltittel Count Karlstein, utgitt på norsk i 2004)
 Den mørke materien, en trilogi (originaltittel His Dark Materials):
 Det gylne kompasset (1995, originaltittel Northern Lights (britisk) eller The Golden Compass (amerikansk), utgitt på norsk som Nordlys i 1997, deretter som Det gylne kompasset i 2002)
 Den skarpeste kniven (1997, originaltittel The Subtle Knife, utgitt på norsk som Den skarpe eggen i 1999, deretter som Den skarpeste kniven i 2002)
 En kikkert av rav (2000, originaltittel The Amber Spyglass, utgitt på norsk i 2002)
 Lyras Oxford (2003, originaltittel Lyra's Oxford, utgitt på norsk i 2008) (en «Guide til Oxford» for lesere av Den mørke materien)
 Jakob og Fugleskremselet (2004, originaltittel The Scarecrow and his Servant, utgitt på norsk i 2005)

Titler som kun foreligger på engelsk 
 The Haunted Storm (1972)
 Galatea (1976)
 The White Mercedes (1981) (senere kalt The Butterfly Tattoo)
 Detective Stories (1985)
 How to be Cool (1987)
 Spring-Heeled Jack: A Story of Bravery and Evil (1989)
 The Broken Bridge (1990)
 Frankenstein (1990)
 The Firework-maker's daughter (1995)
 Clockwork or All Wound Up (1996)
 I was a Rat! or The Scarlet Slippers (1999)
 Puss in Boots: The Adventures of That Most Enterprising Feline (2001)
 The New-Cut Gang:
 Thunderbolt's Waxwork (1994)
 The Gasfitter's Ball (1995)
 Sally Lockhart-serien:
 to første bøker oversatt
 The Tiger in the Well (1991)
 The Tin Princess (1994)
 Once Upon A Time In The North (2008)
 The Good Man Jesus and the Scoundrel Christ (2010)

 The Book Of Dust: La Belle Sauvage (2017)
The Book Of Dust: The Secret Commonwealth (2019)

Priser og utmerkelser 
 British Book Awards Children's Book of the Year 1996, for Northern Lights
 Carnegie Medal 1996, for Northern Lights
 Guardian Children's Fiction Prize 1996, for Northern Lights
 Nestlé Smarties Book Prize (gull i kategorien 9 til 11 år)) 1996, for The Firework Maker's Daughter
 British Book Awards Children's Book of the Year 2000, for The Amber Spyglass
 British Book Awards Author of the Year 2001
 Whitbread Book of the Year 2001, for The Amber Spyglass
 Eleanor Farjeon Award 2002
 Litteraturprisen til minne om Astrid Lindgren 2005 (delt med Ryôji Arai)
 Carnegie of Carnegies (etter avsetmning over britiske leseres favoritt blant alle vinnere av Carnegie-medaljen) 2007 for Northern Lights

Referanser

Eksterne lenker 
 
 
 
 
  Philip Pullman - Contemporarywriters.com
  His Dark Materials | BridgeToTheStars.net - Fanside
  His Dark Materials.org – Fanside
  A Thinking Fan's Guide to His Dark Materials – Fanside

Britiske barnebokforfattere
Engelske forfattere
Engelskspråklige forfattere
Britiske forfattere av fantastisk litteratur
Knights Bachelor
Carnegie Medal in Literature
Alumni fra Exeter College (Oxford)
Personer fra Norwich